OpenLLM-France/wikimedia huggingface dataset:
# Nawal el Saadawi

Nawal El Saadawi (arabieraz: نوال السعداوى‎, Kafr Tahla, 1931ko urriaren 27a - Kairo, 2021eko martxoaren 21a) egiptoar idazle feminista izan zen.

## Biografia

Nawal El Saadawik txikitatik izan zuen idazteko zaletasuna eta trebetasuna, eta gaitasun hori emakumeen egoera ikusarazteko eta feminismoa sustatzeko lanak argitaratzeko erabili zuen.
1971n Emakumeak eta Sexualitatea ikerketa ospetsua argitaratu zuen Egipton; ondorioz, bere lan guztiak debekatu eta osasun-zerbitzuko zuzendari orokorraren kargua kendu zioten. Alabaina, feminismoaren alde lanean jarraitu zuen, eta emakumeen aldeko mugimendua Emakumeen Elkartasunaren Taldean bildu zuen. 1981ean espetxeratu egin zuten, Anwar al-Sadat lehendakariaren Jerusalemgo Bake Hitzarmenarekiko deadostasuna agertzeagatik, eta hurrengo urtean askatu zuten, Anwar al-Sadaten hilketatik hilabetera. Handik gutxira, Egipto utzi eta Londresera ihes egin zuen.
1979-1980 urteetan Nazio Batuen Erakundeko aholkulari izan zen Emakumea Afrikan eta Ekialde Hurbilean programan.
1981ean, berriz, espetxeratu egin zuten, Anwar al-Sadat lehendakariaren Jerusalemgo Bake Hitzarmenarekin ados ez egoteagatik. Hurrengo urtean utzi zuten aske, Anwar al-Sadaten hilketatik hilabetera.
1991n, islamisten heriotza-mehatxuak jaso ondoren, Estatu Batuetara erbesteratu zen, non Washingtoneko Unibertsitateko irakasle izan baitzen. 1996an Egiptora itzuli zen. Bertan emakumeen eskubideen aldeko aktibismoa alde batera utzi gabe jarraitu zuen eta, batez ere, idazten.

## Lanak

Idatzi zituen eleberrien artean, batez ere aipatzekoak dira The fall of the imam (1987) eta God Dies by the Nile, non emakume musulmanek bizi dituzten desberdintasun-egoerak ageri baitiren.
Nolanahi ere, Searching (1968) da, beharbada, bere lanik ezagunena. Liburu horretan, amarekin bizi den hogeita hamar urte inguruko Fouada izeneko emakume kimikari baten istorioa kontatzen du. Egun batean, Farid maitalea ez da hitzordura agertuko, eta Fouadak mundua oinpean desegiten zaiola sentituko du; burua galduta, gizon maitatuaren bila hasiko da Kairoko kaleetan, eta bilaketa hori barruranzko bilaketa bihurtuko da. Horrela, agerian geratuko dira emakume izateagatik bizi izan dituen egoera tamalgarriak.

## Sariak

* 2003an, Kataluniako Gobernuak Internacional Catalunya saria eman zion, zeinak kulturan, zientzian edo gizarte-gaietan ekarpen handia egin duten pertsonak saritzen baitituen.
* 2004an, ostera, Europako Kontseiluak North-South saria eman zion, giza-eskubideak eta hegoa eta iparraren arteko elkartasuna eta lankidetza sustatzen dituzten pertsonei ematen zaiena.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ «Muere la escritora feminista egipcia Nawal el Saadawi» EL PAÍS 2021-03-21 (Noiz kontsultatua: 2021-03-21).

## Kanpo estekak

* Datuak: Q238514
* Multimedia: Nawal El Saadawi / Q238514
# 28 Years Later

28 Years Later (euskaraz 28 Urte Geroago), 2025eko Danny Boyle britainiarrak zuzendutako beldurrezko film post-apokaliptiko bat da. Jodie Comer, Aaron Taylor-Johnson eta Ralph Fiennes aktoreek antzeztu zuten.
28 Days Later (2002) eta 28 Weeks Later (2007) filmeen jarraipena da.

## Argumentua

Oharra: Atal honek istorio osoa edo amaiera argitzen du.

## Aktoreak

* Jodie Comer: Isla
* Aaron Taylor-Johnson: Jamie
* Ralph Fiennes: Kelson doktorea
* Jack O'Connell: Sir Jimmy Crystal
* Alfie Williams: Spike
* Erin Kellyman: Jimmy Ink
* Edvin Ryding:E. Sundqvist
* Chi Lewis-Parry

## Kanpo estekak

* IMDBko fitxa irakurgai (Ingelesez)
* Datuak: Q125392328
# Bikabi

Bikabi 2022. urtean Zumaian sorturiko rock musika taldea da.

## Ibilbidea

Iñigok eta Unaik izan zuten taldea sortzeko ideia eta Alberto eta Manu berehala batu zitzaizkien. 2022an hasi ziren entseguak egiten eta kantuak sortzen eta 2023ko abuztuan Dardara Fest jaialdian egindako debuteko kontzertuan aurkeztu zuten Besteen Ekaitza diskoa. Sei abesti dituen diskoa da eta Ozen estudioan grabatu zuten.

## Diskografia

* Besteen Ekaitza (2023, Ozen estudioa)

## Erreferentziak

* 1 2 3 «"Amestutako lehen kontzertua izango da Dardara Festekoa" - Zumaia» Baleike.eus (Noiz kontsultatua: 2023-09-12).
* ↑ «Badator Dardara Fest - Zumaia» Urolakosta.eus (Noiz kontsultatua: 2023-09-12).
* ↑ «BIKABI - Besteen Ekaitza - YouTube» www.youtube.com (Noiz kontsultatua: 2023-09-12).

## Kanpo estekak

* Datuak: Q122442883
# Alcides Ghiggia

Alcides Edgardo Ghiggia (Montevideo, 1926ko abenduaren 22a – ibidem, 2015eko uztailaren 16a) uruguaitar futbolaria izan zen, aurrelari postuan aritzen zena.
Uruguaiko Peñarol eta Danubio FC taldeetan eta Italiako AS Roma eta AC Milan taldeetan jokatu zuen.
1950etik 1952ra 12 partida jokatu zituen Uruguaiko futbol selekzio nazionalan. Selekzioarekin txapeldun izan zen 1950eko Munduko Futbol Txapelketan eta golegileetako bat izan zen Maracanazo bezala ezagutzen den Brasilen aurkako finalean. Finalean parte hartu zutenetatik bizirik atera zen azken jokalaria izan zen. Gainera, 5 partida jokatu zituen Italiako futbol selekzio nazionalarekin.

## Palmaresa
### Taldea
#### Peñarol

* Uruguaiko futbol liga: 1949, 1951

#### Roma

* Hirietako Ferien Kopa: 1960–61

#### Milan

* Serie A: 1961–62

### Uruguai

* Munduko Futbol Txapelketa: 1950

## Kanpo estekak

* Datuak: Q352611
* Multimedia: Alcides Ghiggia / Q352611
# Franko-belgikar komikigintza

Franko-belgikar komikigintza, frantsesez: Bande dessinée franco-belge, Frantzia, Belgika eta Suitzan ekoitzitako frantsesezko komikigintzari deritzo, eta AEB eta Japoniakoekin batera munduko hiru komikigintza nagusienetako bat da.
Europan komikigintza nagusiena da, bai usadioz eta baita gaur egun ere, nagusiki Frantzia eta Belgikan, urteroko argitalpen eta salmenta kopuruek baieztatzen duten bezala.
Komikigintza honen barnean Métal Hurlant, Pilote edo Spirou bezalako komiki-aldizkari garrantzitsua daude, Asterix, Tintin, Barbarella, Donjon eta XIII komiki-sailak edo Chaland, Cosey, Lauzier, Moebius, Tardi, Hergé, Enki Bilal, Albert Uderzo, René Goscinny eta Töpffer komikilariak, beste askoren artean.
Angulemako Komiki Azoka bere urteroko jaialdi eta erakustoki nagusia da.
* Datuak: Q1431020
* Multimedia: Bande dessinée / Q1431020
# Alice Blanche Balfour

Alice Blanche Balfour FRES, Fellow of the Royal Entomological Society [ Entomologia elkarte errealaren kidea] (1850eko urriaren 20a - 1936ko ekainaren 12a) eskoziar entomologo, naturalista, ilustratzaile zientifiko eta genetikaren zientziaren aitzindarietako bat izan zen. Gaur egun, bere eskoziako sitsen bilduma zabala National Museums Scotland-ek kudeatzen du.

## Bizitza

Balfour Whittingehame etxean, Lothian-eko ekialdean1850eko urriaren 20an jaio zen, Lady Blanche Gascoyne-Cecil (1825-1872) eta James Maitland Balfour-en alaba.
Bera bere heldutasunaren gehiengoa London-en pasatu zuen bere nebarekin Arthur Balfour, 1st Earl of Balfour [Balfour-eko 1ngo Earl-a, konde titulua] eta bera Erresuma Batuako lehen ministroa izan zen 1902tik 1905era. Bere neba Francis Maitland Balfour was elected Fellow of the Royal Society aukeratu zuten 27 urteekin bere embryologia-ri buruzko lanagatik.
Entomologiarekiko bizi guztian interesa garatu zuen eta, ondoren, genetikarekikoa eta, bereziki, zebra-larruetako patroiak heredatzeko moduarekikoa interesa garatu zuen. Edinburgheko Unibertsitateko zoologiako irakasle James Cossar Ewartekin gutun bidezko harreman luzea izan zuen, zaldiaren garapenean interes profesionala zuena. Korrespondentzia zaldiekin gurutzatutako zebrak izateko aukerari buruzkoa da, tsetse euliak Afrikako zaldiengan duen eragina murrizteko.
1895ean Twelve Hundred Miles in a Waggon [Milla eta berrehun milla burdi batean] liburua argitaratu zuen, Alice Balfour-ek; berak, H. W. Fitzwilliam-ek, Albert Grey-k eta bere emazteak eta Albert Grey-ren lehengusu George Grey-k egindako bidai bat deskribatzen duena.
London-eko Royal Entomological Society-ko kide hautatu zuten 1916ko ekainaren 7an.
Balfour 1936ko ekainaren 12an hil zen Wittingehame Etxean eta bertan lurperatu zuten.
1936an, 10.000 sitsetik gorako bere bilduma, bere katalogo eta koadernoekin batera, National Museums Scotland-i eman zitzaizkion. Gaur egun erabiltzen ari dira, Eskozian sitsen banaketa denboran zehar nola aldatu den aztertzeko.
Alice-k entomologiari egindako ekarpenak Women's History month 2023an ospatu ziren, The Scotsman aldizkariko artikulu batean.

## Erreferentziak

* 1 2 (Ingelesez) Opitz, Donald L.. (2008-02-07). «“Behind folding shutters in Whittingehame House”: Alice Blanche Balfour (1850–1936) and amateur natural history» https://doi.org/10.3366/anh.2004.31.2.330 doi:10.3366/anh.2004.31.2.330. (Noiz kontsultatua: 2025-02-10).
* 1 2 (Ingelesez) «Museum Moths» National Museums Scotland Blog 2019-06-05 (Noiz kontsultatua: 2025-02-10).
* 1 2 (Ingelesez) The Scotsman Newspaper, BNA -British Newspaper Archive. (1936). Alice Blanche Balfouren funeralaren berria. Scotland: The Scotsman Newspaper, 14 or..
* ↑ «New Strides, Old Stripes: Zebras and the tsetse fly» ed.ac.uk 5 May 2014.
* ↑ «Yesterday's New Books» The Standard 12 December 1895.
* ↑ Whiffin, Ashleigh. (12 March 2023). «'Alice Balfour' In: Herstory - women who changed the world» The Scotsman magazine: 4–5..

## Kanpo estekak

* Datuak: Q17985721
# Haarlem

Haarlem (enztun) Herbehereetako hiria da, Ipar Holandako hiriburua. Spaarne ibaiaren ertzean dago, Amsterdamdik 20 km mendebaldera, kostaldeko dunetatik gertu. Erraboilen eta bereziki tulipanen esportaziogune garrantzitsuena da, eta loreen hazkuntza zentroa. Haarlemgo udalerriak Spaarndam herria ere hartzen du bere barruan.
New Yorkeko (Ameriketako Estatu Batuak) auzoa den Harlemek hiri honetatik hartu zuen izena.

## Banaketa administratiboa
### Topografia

Hiriko 2011ko mapa:

### Barrutiak

Biztanleria datuak 2009koak dira:

## Historia

IX. mendean eraiki zuten, eta XII. mendean gotortu. Holandako kondeen egoitza izan zen. XV. mendean oihalgintzak indar handia eman zion bertako merkataritzari. Albako dukeak setiatu zuen 1572ko abenduaren 12tik 1573ko uztailaren 13 arte. XVII. mendean izan zuen Haarlemek bere loraldirik bikainena.

## Klima

Datu klimatikoak (Haarlem) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 5 | 4 | 7 | 10 | 14 | 16 | 18 | 18 | 17 | 13 | 9 | 6 | 12 |
| Batez besteko tenperatura (ºC) | 3 | 2 | 5 | 7 | 12 | 14 | 16 | 17 | 15 | 12 | 7 | 5 | 10 |
| Batez besteko tenperatura minimoa (°C) | 1 | 1 | 3 | 5 | 9 | 12 | 15 | 15 | 13 | 10 | 6 | 3 | 8 |
| Prezipitazio egunak (≥ 1 mm) | 20 | 15 | 19 | 16 | 16 | 17 | 17 | 18 | 17 | 19 | 20 | 20 | 214 |
| Hezetasuna (%) | 87 | 82 | 82 | 77 | 77 | 80 | 81 | 78 | 78 | 80 | 84 | 89 | 81 |
| Iturria: Weatherbase ||||||||||||||

## Ekonomia

Ijmuidendik eta Amsterdamdik gertu izateak bertako industriaren garapena bideratu du: metalurgia, kimika eta elikadura industriak, eraikuntza mekanikoak, ontzigintza, etab. Hiria famatu duena, ordea, tulipanen hazkuntza eta salmenta izan da; XVI. mendean hasi zen, eta gaur egun mundu osora esportatzen du lore hori.

## Ondasun nabarmenak

Haarlemgo erdigunea Plaza Nagusia da (Grote Markt). Bertan, San Bavon katedrala (gotikoa, XV eta XVI. mendeak), Hiltegi Zaharra (Vleeshal) eta Udaletxea (Vleeshal, XVI. mendea) dira monumenturik aipagarrienak, XVII. mendeko itxura gordetzen baitute, oro har.

## Argazkiak

* Hiriaren airetiko ikuspegia.
* Spaarne.
* Saint Bravo katedrala.
* Udaletxea.
* De Adriaan haize errota.

## Hiri senidetuak

* Osnabrück
* Angers
* Derby
* Mutare
* Rio Verde

## Ikus, gainera

* Ipar Holanda

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Haarlem, Netherlands Travel Weather Averages. Weatherbase (Noiz kontsultatua: 2013-06-29).

## Kanpo estekak

* (Nederlanderaz) Udalaren webgunea.
* Datuak: Q9920
* Multimedia: Haarlem / Q9920
# Stratford-upon-Avon

Stratford-upon-Avon edo Stratford, Ingalaterrako erdialdean dagoen Warwickshire konderriko udalerri bat da. 2007ko erroldaren arabera 25.505 biztanle zituen. Avon ibaiaren ertzean kokatua dago, Birmingham hiritik 35 kilometro ekialdera eta Warwick hiritik 13 kilometro hego-mendebaldera.

## Williams Shakespeare

Mundu osoan William Shakespeare idazlearen jaiolekua izateagatik ospetsua da, ondorioz turismogune oso garrantzitsua da, urtero mundu osoko 3 milioi inguru bisitari edo turista bertaratzen direlarik. Royal Shakespeare Company antzerki konpainiak udalerri honetako Royal Shakespeare Theatre antzokian egoitza du.

## Iruditegia

* Udaletxea.
* Ontziak eta kanala.
* Royal Shakespeare Theatre antzokia eta Avon ibaia.
* William Shakespeareren jaiotetxea.

## Herritar ezagunak

* William Shakespeare (1564-1616), antzerkigilea, olerkaria eta aktorea.

## Kanpo estekak

* Udalaren webgunea (Ingelesez)
* Barrutiko Kontseiluaren webgunea (Ingelesez)
* Turismo Bulegoaren webgunea (Ingelesez)
* Datuak: Q189288
* Multimedia: Stratford-upon-Avon / Q189288
# Club de Regatas Vasco da Gama

Club de Regatas Vasco da Gama Brasilgo futbol klub ospetsu bat da, egoitza Rio de Janeiro hirian duena. Libertadores Kopa irabazi zuen 1998an.

## Palmaresa
### Brasilen: 53

* Brasilgo liga (4): 1974, 1989, 1997, 2000.
* Brasilgo kopa (1): 2011.
* Txapelketa Carioca (24): 1923, 1924, 1929, 1934, 1936, 1945, 1947, 1949, 1950, 1952, 1956, 1958, 1970, 1977, 1982, 1987, 1988, 1992, 1993, 1994, 1998, 2003, 2015, 2016.
* Rio – São Paulo txapelketa (3): 1958, 1966, 1999.
* Taça Guanabara (12): 1965, 1976, 1977, 1986, 1987, 1990, 1992, 1994, 1998, 2000, 2003, 2016.
* Taça Rio (9): 1984, 1988, 1992, 1993, 1998, 1999, 2001, 2003, 2004.

### Nazio artean: 3

* FIFAren Kluben arteko Munduko Kopa:
** Txapelduna (0)
** Finalista (1): 2000.
* Kontinente arteko Futbol Kopa:
** Txapelduna (0)
** Finalista (1): 1998.
* Libertadores Kopa:
** Txapelduna (1): 1998.
** Finalista (3): 1974, 1994, 2006.
* Mercosur Kopa (1): 2000.
* Rio Kopa (1): 1953.

## Kanpo estekak

* Webgune ofiziala
* Datuak: Q5014111
* Multimedia: Club de Regatas Vasco da Gama / Q5014111
# Gerard Vianen

Gerard Vianen (Kockengen, 1944ko otsailaren 9a - 2014ko abenduaren 10a) txirrindulari herbeheretarra izan zen, profesionala 1967 eta 1977 artean.
Lorpenik aipagarrienak Espainiako Vueltako hiru etapa eta Frantziako Tourreko etapa bat izan ziren.

## Palmaresa
### Amateurretan

1965
* François-Faber Sari Nagusia eta etapa 1
1966
* Ronde van Overijssel

### Profesionaletan

1967
* Flandriako txapelketa
1968
* 3. Scheldeprijsean
1969
* 8. Amstel Gold Racen
1970
* Paris-Nizako etapa 1 (taldekako erlojupekoa)
* Dauphiné Libéréko etapa 1
* Suitzako Itzuliko etapa 1
* Iparraldeko Tourreko etapa 1
* 4. E3 Harelbeken
* 6. Züricheko txapelketan
* 10. Munduko errepideko txapelketan
1971
* Genova-Niza
* Paris-Nizako etapa 1
* Espainiako Vueltako etapa 1
* Portugalgo Itzuliko 3 etapa
* 2. Aix-en-Provenceko Sari Nagusian
* 7. Amstel Gold Racen
1972
* Espainiako Vueltako 2 etapa
* 2. Andaluziako Itzulian eta etapa 1
* 4. Amstel Gold Racen
1973
* Setmana Catalanako etapa 1
* Tour d'Indre-et-Loireko etapa 1 (taldekako erlojupekoa)
* 2. Dunkerqueko Portuko Zirkuituan
* 3. Nokere Koersen
* 3. Gullegem Koersen
* 7. Bordele-Parisen
* 7. Munduko errepideko txapelketan
1974
* Antibesko Sari Nagusia
* Frantziako Tourreko etapa 1
* Tour de l'Audeko etapa 1
* 2. Herbehereetako errepide txirrindularitzako txapelketan
* 6. Amstel Gold Racen
1975
* Delta Profronde
* 3. Herbehereetako Itzulian eta etapa 1
* 5. Dunkerqueko Lau Egunetan
1976
* Dauphiné Libéréko Puntukako sailkapena eta etapa 1
* 3. Peymeinadeko Sari Nagusian

## Sailkapen orokorra Itzuli Handietan

| Itzuli Handia | 1967 | 1968 | 1969 | 1970 | 1971 | 1972 | 1973 | 1974 | 1975 | 1976 | 1977 |
| Italiako Giroa | - | - | - | - | - | - | - | - | - | - | - |
| Frantziako Tourra | - | UT | - | 47. | UT | 71. | 59. | 56. | 66. | 76. | - |
| Espainiako Vuelta | - | - | - | - | 49. | 36. | - | - | - | - | - |
-: Ez zuen parte hartu UT: Utzi, ez zuen amaitu

## Erreferentziak

* ↑ (Nederlanderaz) «Oud-wielerprof Vianen (70) overleden» Nederlandse Omroep Stichting 2014-12-11 (Noiz kontsultatua: 2014-12-12).

## Kanpo estekak

* Gerard Vianen - ProCyclingStats
* Datuak: Q690270
* Multimedia: Gerard Vianen / Q690270
# Esvaniar

Esvaniarrak (esvanieraz: შვანარ; georgieraz: სვანი, Svani) Georgiako talde etniko bat da, georgiarren azpitaldea. Batez ere Svaneti eskualdean bizi dira, Georgiako ipar-mendebaldean. Esvaniera hitz egiten dute, baina gehienak elebidunak dira eta georgiera ere hitz egiten dute. Biak kartveliar hizkuntzak dira, Hegoaldeko Kaukasoko familia bat. 1930aren aurretik egindako sobietar zentsuan talde etniko bereizia ziren. Esvaniarrek euren buruari Mushüan deitzen diote. Gaur egun 14.000 eta 80.000 esvaniar artean daudela kalkulatzen da.

## Erreferentziak

* ↑ «Orientation - Svans» www.everyculture.com (Noiz kontsultatua: 2025-02-10).
* ↑ (Ingelesez) Wixman, Ronald. (1988-06). The Peoples of the USSR: An Ethnographic Handbook. M.E. Sharpe ISBN 978-0-7656-3709-3. (Noiz kontsultatua: 2025-02-10).
* ↑ «Демоскоп Weekly - Приложение. Справочник статистических показателей.» www.demoscope.ru (Noiz kontsultatua: 2025-02-10).
* ↑ «საქართველოს პარლამენტის ეროვნული ბიბლიოთეკა» www.nplg.gov.ge (Noiz kontsultatua: 2025-02-10).

## Kanpo estekak

* Datuak: Q846578
* Multimedia: Svans / Q846578
# Esvaniera

Esvaniera edo svanera (ლუშნუ ნინ, luxnu nin) svanek hitz egiten duten hizkuntza da, Kaukasoko kartveliar hizkuntzen familiakoa. 23 000 inguru hiztun ditu Georgiako ipar-mendebaldean, Svaneti eskualde historikoan (egun Samegrelo-Zemo Svaneti eta Ratxa-Letxkhumi eta Kvemo Svaneti eskualdeen artean banatua).
Ez du ez forma estandarrik ez ofizialtasun estatusik, eta familian edo lagun artean besterik ez da erabiltzen. Eskolan ere ez da irakasten. Hiztun gehienak elebidunak dira, eta bigarren hizkuntza gisageorgiera erabiltzen dute. UNESCOk arriskuan dagoen hizkuntza gisa sailkatzen du, umeek etxean gero eta gutxiago jasotzen dutelako.

## Dialektoak

Svanerak bost dialekto ditu: goi-svanera dialekto multzokoak (goi-balera eta behe-balera) eta behe-svanerakoak (laxkhera, lentekhera eta txolurrera). Dialekto multzoek elkarrekiko ulergarritasun txikia dute.

## Ezaugarriak

Beste kartveliar hizkuntzak ez bezala, svanerako bokalek umlaut izeneko aldaketa egiten dute; gainera, goi-balerak eta laxkherak bokal luzeak eta laburrak bereizten dituzte. Hizkuntza ergatiboa den arren, ergatibitate hautsia dauka, kasu ergatiboa lehenaldian baino ez da erabiltzen. Ergatiboz gain, beste 5 kasu daude, atzizkien bidez markatuak; kasuekin batera, postposizioak erabiltzen dira. Ez dago genero gramatikalik. Aditzek komunztadura polipertsonala dute.

## Idazteko sistema

Egun georgiar alfabetoan oinarritutako sistema bat erabiltzen da; hala ere, ez dago idazkera arauturik.
| ა | ა̈ | ა̄ | ა̄̈ | ბ | გ | დ | ე |
| ე̄ | ზ | თ | ი | ი̄ | კ | ლ | მ |
| ნ | ჲ | ო | ო̈ | ო̄ | ო̄̈ | პ | ჟ |
| რ | ს | ტ | უ | უ̈ | უ̄ | უ̄̈ | უ̂ |
| ფ | ქ | ღ | ყ | შ | ჩ | ც | ძ |
| წ | ჭ | ხ | ჴ | ჯ | ჷ | ჷ̄ | |

## Erreferentziak

* 1 2 Большая Российская Энциклопедия
* ↑ Svanera UNESCO Hizkuntza Atlasen
* ↑ Support and Resistance for Svan language activism
# 1971ko Espainiako Itzulia

1971ko Espainiako Itzulia Itzuli Handi honen 26. edizioa izan zen. 1971ko apirilaren 26 eta maiatzaren 16 artean egin zuten, Almerían hasi eta Madrilen amaituz 17 etapatan banatutako 2983 kilometroko ibilbidea egin ondoren.

## Etapak

| Etapa | Data | Ibilbidea | Kilometroak | Garailea | Liderrra |
| Atarikoa | apirilaren 29 | Almería | 4,2 (erlojupekoa) | René Pijnen | René Pijnen |
| 1.a | apirilaren 30 | Almería-Águilas | 126 | Gert Harings | René Pijnen |
| 2.a | maiatzaren 1 | Águilas-Calpe | 245 | Eddy Peelman | René Pijnen |
| 3.a | maiatzaren 2 | Calpe-Puebla de Farnals | 164 | Cyrille Guimard | René Pijnen |
| 4.a | maiatzaren 3 | Puebla de Farnals-Benicasim | 175 | Hubert Hutsebaut | Txomin Perurena |
| 5.a | maiatzaren 4 | Benicasim-Salou | 172 | René Pijnen | René Pijnen |
| 6.a | maiatzaren 5 | Salou-Barcelona | 149 | Eddy Peelman | René Pijnen |
| 7.a | maiatzaren 6 | Barcelona-Manresa | 179 | Walter Godefroot | René Pijnen |
| 8.a | maiatzaren 7 | Balaguer-Jaca | 211 | Walter Godefroot | René Pijnen |
| 9.a | maiatzaren 8 | Jaca-Iruñea | 175 | Agustín Tamames | Agustín Tamames |
| 10.a | maiatzaren 9 | Iruñea-Donostia | 120 | Gerard Vianen | Agustín Tamames |
| 11.a-a | maiatzaren 10 | Donostia-Bilbo | 140 | Gerben Karstens | Agustín Tamames |
| 11.a-b | maiatzaren 10 | Bilbo | 2,6 (erlojupekoa) | José Antonio González Linares | Miguel María Lasa |
| 12.a | maiatzaren 11 | Bilbo-Gasteiz | 185 | Luis Ocaña | Ferdinand Bracke |
| 13.a | maiatzaren 12 | Gasteiz-Torrelavega | 208 | Eddy Peelman | Ferdinand Bracke |
| 14.a | maiatzaren 13 | Torrelavega-Burgos | 192 | Wilfried David | Ferdinand Bracke |
| 15.a | maiatzaren 14 | Burgos-Segovia | 188 | Cyrille Guimard | Ferdinand Bracke |
| 16.a | maiatzaren 15 | Segovia-Ávila | 114 | Joop Zoetemelk | Ferdinand Bracke |
| 17.a-a | maiatzaren 16 | Ávila-Madrid | 138 | Willy Scheers | Ferdinand Bracke |
| 17.a-b | maiatzaren 16 | Madrid | 5,3 (erlojupekoa) | René Pijnen | Ferdinand Bracke |

## Sailkapen orokorra

| # | Txirrindularia | Taldea | Denbora |
| 1. | Ferdinand Bracke | PEU | 73o 50' 05s |
| 2. | Wilfried David | PEU | + 59" |
| 3. | Luis Ocaña | BIC | + 1' 51" |
| 4. | Migel Mari Lasa | ORB | + 2' 18" |
| 5. | Manuel Galera | KAR | + 2' 37" |
| 6. | Joop Zoetemelk | FLA | + 2' 48" |
| 7. | Agustín Tamames | WER | + 5' 15" |
| 8. | Antonio Martos | WER | + 5' 45" |
| 9. | Raymond Poulidor | FAG | + 6' 01" |
| 10. | Luis Balagué | WER | + 6' 17" |

## Kanpo estekak

* Datuak: Q899065
# Klaus Iohannis

Klaus Werner Iohannis (Sibiu, 1959ko ekainaren 13a -) errumaniar politikaria da. 2014ko abenduaren 21tik 2025eko otsailaren 12ra Errumaniako presidentea izan zen.

## Bizitza

Altzairuzko Oihala erori zenean, Alemaniara emigratu zuten Transilvaniako saxoi gehienek, Itzulerarako Legeak erakarrita. Iohannisen gurasoek ere, gauza bera egin zuten 1992an, baina semea jaioterrian gelditu zen, eta ibilbide politikoari ekin zion, FDGR Errumaniako Alemaniarren Bilgune Demokratikoan.
2000. urtean, Sibiuko alkatetzarako hauteskundeak irabazi, eta 2014ko abendua arte alkatea izan zen, hauteskunde guztiak erraz irabazita —botoen %88raino ere iritsi zen hauteskunde batean, Sibiun alemaniarrak %2 ere ez izan arren—. Jaioterrian izandako arrakastaren ondoren, politika nazionalera jauzi egin zuen, PNL Alderdi Liberal Nazionala alderdira hain zuzen ere. 2014ko uztailean, presidentetzarako hauteskundeak irabazi zituen, botoen %54,6 eskuraturik.

## Erreferentziak

* 1 2 M. R., M. R., «SOSLAIAK», Berria, 2014-11-16
* Datuak: Q701484
* Multimedia: Klaus Iohannis / Q701484